**KG Mobility** — паўднёвакарэйскі вытворца аўтамабіляў. Належыць кангламерату KG Group  (англ.) (бел.. Заснаваны ў 1954 годзе. З 1988 па 2023 год меў назву **SsangYong**.

Гісторыя
--------

Кампанія была заснаваная ў 1954 годзе (тады яна звалася Ha Dong-hwan Motor Company) і пачала сваю дзейнасць з вытворчасці вайсковых пазадарожнікаў Jeep. У 1977 назва зменена Dong-A Motor. У гэты час кампанія займалася вытворчасцю аўтобусаў, грузавікоў і спецтэхнікі.

Лагатып SsangYong Motor Company
У 1986 годзе перайшла пад кантроль карпарацыі Ssangyong Business Group, а ў 1988 змяніла назву на SsangYong Motor. SsangYong у перакладзе з карэйскага — два цмока. У 1988 пачынаюцца продажы пазадарожніка Korando Family. У 1991 годзе пачалося тэхналагічнае супрацоўніцтва з карпарацыяй Daimler-Benz. У 1993 годзе 5 % акцый кампаніі была набыта карпарацыяй Daimler-Benz, стартавала вытворчасць пазадарожніка Musso.

### 1997—2009

У 1997 кантрольны пакет акцый кампаніі быў набыты іншым карэйскім аўтавытворцам Daewoo Motors. У 2000 годзе фінансавы крызіс вымусіў кампанію Daewoo прадаць свой пакет.

Да 2009 года 51% акцый SsangYong Motor Company прыналежала кітайскай аўтамабільнай карпарацыі SAIC.

### 2011—2021

З 2011 года 74,65% акцый кампаніі належалі індыйскай карпарацыі Mahindra & Mahindra.

Пачынаючы з 2017 года SsangYong несла страты: 2017 — –65,3 млрд вон, 2018 — –64,2 млрд. 2019 — –282 млрд. У снежні 2020 года савет дырэктараў кампаніі падаў у суд Сеула заяву аб банкруцтве.

У 2021 годзе продажы аўтамабіляў знізіліся да 84 496 адзінак (–21% адносна 2020 года).

### Сучаснасць

Лагатып KG Mobility
У студзені 2022 года было падпісана пагадненне, паводле якога за 305 мільярдаў вон (254,65 млн. долараў) долю, якая належыць Mahindra, набываў кансорцыум на чале з паўднёвакарэйскім вытворцам электрамабіляў Edison Motors. Пры падпісанні кансорцыум заплаціў каля 10 працэнтаў ад кошту пакупкі, але да 25 сакавіка не выплаціў рэшту ў 274,3 мільярда вон (224 мільёны долараў) і ў выніку кантракт быў скасаваны.

У чэрвені 2022 года суд па справах аб банкруцтве ў Сеуле абраў у якасці канчатковага прэтэндэнта на пакупку кансорцыум на чале з хімічным кангламератам KG Group  (англ.) (бел. які ў межах заяўкі на набыццё SsangYong супрацоўнічаў з інвестыцыйным фондам Pavilion Private Equity Fund. У жніўні Камісія па справядлівым гандлі  (англ.) (бел. ўхваліла набыццё KG Group кантрольнага пакета акцый.

У канцы снежня 2022 года новы ўладальнік абвясціў аб запланаваным рэбрэндынгу. Такое рашэнне прэзідэнт KG Group Квак Чжэ Сун патлумачыў жаданнем парваць з «праблемным іміджам кампаніі». 22 сакавіка 2023 года *SsangYong Motor Company* была перайменавана ў **KG Mobility**. Новыя аўтамабілі будуць выпускацца пад маркай *«KG»*.

Мадэльны шэраг
--------------

* TivoliTivoli
* TorresTorres
* XLVXLV
* KorandoKorando
* RextonRexton
* MussoMusso

Зноскі
------

1. ↑  SsangYong Motor under bankruptcy court has 3 months to settle debt issues (англ.).  pulsenews.co.kr (22 снежня 2020). Праверана 22 снежня 2020.
2. 1 2  S.Korea's SsangYong Motor sold for $255 mln to local consortium(англ.), *Reuters* (10 студзеня 2022). Праверана 10 студзеня 2022.
3. ↑  SsangYong rescue deal collapses(англ.), *autonews.com* (29 сакавіка 2022). Праверана 1 красавіка 2022.
4. ↑  South Korean Court Picks KG Group Consortium as Final Bidder for SssangYong Motor(англ.), *The Wall Street Journal* (28 чэрвеня 2022). Праверана 22 сакавіка 2023.
5. ↑  Regulator approves SsangYong takeover by KG Group(англ.), *just-auto.com* (24 жніўня 2022). Праверана 22 сакавіка 2023.
6. ↑  SsangYong Motor to change name to KG Mobility(англ.), *The Korea Herald* (22 снежня 2022). Праверана 22 сакавіка 2023.
7. ↑  Die SsangYong Motor Company nennt sich jetzt KG Mobility(ням.), *de.motor1.com* (22 сакавіка 2023). Праверана 22 сакавіка 2023.

Спасылкі
--------

* Афіцыйны сайт KG Mobility

|  |  |
| --- | --- |
| ⚙️   У сацыяльных сетках | X |